Diari Oficial de la Generalitat Valenciana


Sumari del DOGV 4860, del 11-10-2004 (2004/9805)

ACORD de 27 de juliol de 2004, de la Comissió Territorial d'Urbanisme, relatiu a la correcció d'errada material en l'homologació global de les normes subsidiàries UA-9 d'Algorfa.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9805


Data del document
:   27-07-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Algorfa
    * pla d'urbanisme

ACORD de 27 de juliol de 2004, de la Comissió Territorial d'Urbanisme, relatiu a la correcció d'errada material en l'homologació global de les normes subsidiàries UA-9 d'Algorfa. [2004/M9805]
  
Vist l'expedient de referència remés per l'Ajuntament i sobre la base dels següents antecedents i consideracions
  
Antecedents de fet
  
1. La correcció d'errades es va aprovar mitjançant un acord del Ple de l'Ajuntament del dia 19 de febrer de 2004.
  
2. La documentació conté memòria informativa i justificativa, amb quadres de superfícies i edificabilitats, fitxa de planejament vigent i modificada, i plànols d'informació i ordenació.
  
3. L'objecte de la present modificació puntual és la correcció de l'errada comesa en la superfície de la UA-9 en l'homologació global de les normes subsidiàries, on s'indica que és de 0,75 ha, quan realment és de 0,90 hectàrees. Segons s'indica en la memòria de l'expedient, aquesta superfície s'obté de mesurament mantenint delimitació i ordenació previstes en l'homologació global. La correcció de la superfície de l'àmbit comporta la correcció de les superfícies parcials de l'àmbit, amb el desglossament següent: zona verda xarxa secundària 1.390 m², vials 3.110,54 m² i parcel·les lucratives 4.499,46 m² (abans 4.385 m²), nombre d'habitatges 36 i d'habitants 126.
  
L'error és percebut en el tràmit d'aprovació i adjudicació del programa d'actuació integrada, incloent la proposta com a informació les característiques principals de l'àmbit, coincidents amb les dades del mesurament.
  
Consideracions tecnicojurídiques
  
Primera. La tramitació ha sigut conforme al que estableix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Segona. La documentació s'estima completa, a l'efecte del compliment de l'article 27 de la LRAU, i suficient per a valorar la proposta en funció de les característiques i objecte de l'expedient
  
Tercera. La proposta es pot considerar correcta des del punt de vista de les exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1 de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
Primer
  
Aprovar definitivament la correcció de l'errada material en l'homologació global de les normes subsidiàries (UA-9).
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.
  
Alacant, 27 de juliol de 2004.- El director territorial: Pedro Grimalt Ivars.